**Bestyrelsesmøde 12.05.2020 hos Rune**

Til sted var: Rune, Erik, Jesper, Ingrid (substitut for Mogens), Heidi og Claus (referent).

**Dagsorden:**

1. Konstituering af bestyrelsen
2. Bestyrelsens arbejde
3. Seneste nyt
4. Økonomi
5. Arbejdsgrupper
	1. Jonstruplejren
	2. Hastighedsbegrænsninger på veje
	3. Sommerfest
6. Evt.

**Ad 1: Konstituering af bestyrelsen**

**Det blev på bestyrelsesmødet besluttet, at Rune og Erik tager et fælles formandskab det kommende år. Dog således, at Erik er den officielle kontaktperson imod bank og andre eksterne aktører.**

**Bestyrelsens officielle poster er fordelt således:**

1. **Formand: Erik og Rune**
2. **Kasser: Mogens**
3. **Materialeforvalter: Erik**
4. **Arbejdsgruppe ansvarlige i bestyrelsen**
	1. **Salg af Jonstruplejren: Claus og Jesper**
	2. **Hastighedsbegrænsninger på veje: Mogens**

**Ad. 2: Bestyrelsens arbejde.**

**Det blev besluttet, at bestyrelsen sigter mod at afholde kvartalsvise bestyrelsesmøder. Møderne er pt. fastlagt til**

* **12. Maj 2020**
* **15. juni 2020 (ekstraordinært møde omkring sommerfest)**
* **12. august 2020**
* **11. november 2020**
* **20. januar 2021**

**Det blev ligeledes besluttet, at møderne som udgangspunkt har følgende dagsorden**

1. Seneste nyt
2. Økonomi
3. Udvalg og arbejdsgrupper
	1. Jonstruplejren
	2. Hastighedsbegrænsninger på veje
	3. Fællesarrangementer (f.eks. Sommerfest & Fastelavn)
4. Evt.

**Ad: 3 Seneste nyt**

**Siden generalforsamlingen er der grundet Corona situationen ikke sket meget i vores forening. Der var således ikke noget nyt at berette.**

**Ad 4. Økonomi**

**Vores bankforbindelse har bedt os vurdere om foreningen har de nødvendige forsikringer, herunder særligt bestyrelsesansvarsforsikring og ansvarsforsikringer. Bestyrelsen har derfor besluttet at igangsætte en hurtig vurdering af om dette er relevant og i givet fald om omkostningerne hertil står mål med behovet.**

Økonomioverblik (år til dato) vil blive udsendt til bestyrelsens medlemmer snarest muligt.

**Ad 5: Udvalg mv.**

a. Salg af Jonstruplejren

Som følge af Coronasituationen har arbejdsgruppen omkring salg af Jonstruplejren ikke haft mulighed for at mødes. Dog har Freja Ejendomme, som forestår salget anmodet og gennemført hegnssyn for alle de parceller, som deler skel med Jonstruplejren. Den tilbagemelding som arbejdsgruppen har modtaget lyder som om, at hegnssynet generelt er gået fredsommeligt, men der er dog udeståender som formodentligt ender i egentlige indsigelser.

Arbejdsgruppen anbefaler, at grundejere som har indsigelser koordinerer deres indsats for at stå bedst muligt ift. Freja.

b. Hastighedsbegrænsninger på veje

Der er pt. ikke igangsat tiltag omkring hastighedsbegrænsninger på veje i vores område. Arbejdsgruppen vender tilbage når der er nyt i sagen.

c. Fællesarrangementer

VI afventer Corona situationen ift. til forsamlingsforbuddet. Såfremt dette lempes er det bestyrelsens håb, at Sommerfesten igen i år kan blive en hyggelig fælles tradition. Bestyrelsen har aftale kort at mødes i starten af juni for at forstå om retningslinjerne tillader, at vi afholder sommerfesten. Bestyrelsen ønsker, at arbejdsgruppen fortsætter deres arbejde med at arrangere sommerfesten indtil videre.

**Ad. 6: evt.**

Bestyrelsen har besluttet at evaluere brug og behov for fælles materialer, således at eventuelle behov kan indarbejdes i 2021 budgettet men også således, at det evalueres om der er tilstrækkeligt efterspørgsel til at fortsætte med indkøb og vedligehold af fælles materiel.

Bestyrelsen besluttede, at den afgående formand skal have en anerkendelse for hans lange virke i foreningen.

Næste bestyrelsesmøde i grundejerforeningen er 15. juni 2020